gl vi es gl gl gl gl es gl gl gl gl gl gl gl gl gl gl es gl gl es gl gl gl gl gl es gl gl ast it gl gl gl en ca gl gl gl gl gl gl it gl gl gl gl gl en gl gl it gl en gl gl gl gl gl gl ca gl gl en gl pt es gl gl gl gl gl gl gl gl gl gl gl gl gl gl it gl gl gl gl it gl gl gl gl gl it gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl fr gl es es en vi es
A Xanela. Revista Cultural das Mariñas reseña o conto A pantasma da casa da Matanza | crebas.gal
O papagaio: a pegada dos sentidos. Unha homenaxe a Luísa Villalta. →
Publicado o 10 Xullo, 2014 por crebas
(Premer na imaxe para unha mellor lectura)
A Xanela. Revista cultural das Mariñas, que edita a A. C. Eiravella de Betanzos e que coordina o noso caro amigo o historiador Xesús Torres Regueiro, vén de presentar o seu número 37, Primavera do 2014, para lle dar gozosa continuidade a unha feraz traxectoria ininterrompida (desde 1994, xa fan vinte anos!!!).
Alén das súas habituais seccións de Creación (na que como adoito sobrancea a poesía galega actual, desta volta entre eles os amigos X. H. Rivadulla Corcón con «Noite de lúa en Betanzos con Uxío Novoneyra» e Miguel Mato con «Terra negra língua», mais tamén a irmá poesía contemporánea), Historia e Memoria Histórica, Arte, Patrimonio, Filoloxía, Música… e un completo especial «Festa das Letras» que inclúe unha breve antoloxía poética de Xosé María Díaz Castro antecedida pola reprodución dun poema autógrafo de Manuel María, un fermoso soneto dedicado ao guitiricense, datado no nadal de 1986, no centenario de Castelao, en Outeiro de Rei da Terra Chá. Canda os versos os artigos «Díaz Castro e Betanzos» de Armando Requeixo, «Entra no meu soneto, betanceira» de Xulio Xiz e «As cancións de Díaz Castro resoan dende Betanzos» de Alfonso Blanco Torrado.
No habitual apartado intitulado «Publicacións. As novas que nos chegan», Suso Torres, baixo o pseudónimo de Baraxeiro, saúda a aparición de varios libros. E máis unha vez dá conta do noso labor literario (e outra volta a nosa gratitude e estimanza). A breve recensión ocúpase do conto rimado A pantasma da casa da Matanza (Biblos, 2013), con ilustracións de Xosé Cobas, con estas palabras:
«A pantasma da casa da Matanza é a nova aportación de Miro Villar á literatura infantil galega, coma sempre en verso, e desta volta cun motivo rosaliano. A Negra Sombra, “feliz pantasma na Matanza”, da que o poeta da costa da Morte traslada unha visión positiva. “Eu son a Negra Sombra, que os perversos / trabucaron coa dor da enfermidade“. Unha Negra Sombra que se dirixe ao leitor en primeira persoa e preséntase como unha compañeira, unha presenza que acompaña a Rosalía na creación da súa obra, na ledicia e na enfermidade. O libro-álbum, poeticamente ilustrado por Xosé cobas, está editado por Biblos Clube de Lectores».
E, finalmente, máis unha vez, reiteramos os nosos máis cálidos parabéns ás persoas que entregan o seu tempo na A. C. Eiravella de Betanzos polo seu vizoso labor, en tempos nos que se pechan tantas outras portas e xanelas para a cultura e a lingua da nosa milenaria Nazón de Breogán.
Esta entrada foi publicada en Contos, Infantil, Narrativa, Poesía, Recensións. Garda a ligazón permanente.
← O naufraxio do «City of Agra» na poesía de Antón Zapata García
O papagaio: a pegada dos sentidos. Unha homenaxe a Luísa Villalta. →
Vídeo do poema «as sabas a clareo», na Horta das Chas, o espazo alternativo de Chan da Pólvora
Lectura de poemas na Horta das Chas, o espazo alternativo de Chan da Pólvora
«Viaxe de Rens a Reus. Á busca do románico catalán: As crónicas do xornalista e viaxeiro Xosé Ameixeiras»
Recensión a Espazos de Rosalía en Compostela. Un paseo por Santiago con Rosalía de Castro, de Mercedes Espiño, en Grial 234
Artigo en QPC (XCIX): Unha cala sobre os «Fillos Adoptivos» na nosa literatura
Recensión da antoloxía Ara do mar. Poesía a Fisterra, compilada por Alexandre Nerium, en Grial 232 | crebas.gal en Artigo en QPC (XCIII): A potencia simbólica do topónimo Fisterra
Florencio Delgado en 12 ligazóns e 2 vídeos | A profa en Unha lectura de Galicia infinda, de Florencio Delgado Gurriarán
«A Pontragha», un poema para o libro Chegadas, Saídas. O antigo camiño de ferro Santiago de Compostela – A Coruña, de Manuel Pazos Gómez | crebas.gal en «A Pontragha», un poema inédito na GaZeta (Revista de Agrupacións Poéticas de Base)
Feliz Idade, de Olga Novo – Club de Lectura do Porriño en Recensión a Feliz Idade, de Olga Novo, en Grial 222
Artigo en QPC (LXXXI): Manuel Rodríguez Louro «Marrolas», do Monte Pindo a Mauthausen | crebas.gal en Artigo en QPC (LVIII): A lembranza de trece homes da Costa da Morte (e contorna) nos campos de concentración nazis